[{"text_idx": "#000003", "text": "Cafodd y Disgyblion Safon Uwch, dan arweiniad swyddogion o brosiect \u2018Llwybrau\u2019r Cof\u2019 Cymunedau Digidol Cymru, y dasg o gydosod y beic ymarfer corff a chreu cysylltiad digidol i feddalwedd Google Street View, gan alluogi\u2019r beiciwr i gael taith hamddenol ar feic mewn lleoliad o\u2019u dewis."}, {"text_idx": "#000007", "text": "\u201cCysylltodd ti\u0302m Llwybrau\u2019r Cof a\u0302 ni i fod yn rhan o\u2019r prosiect cyffrous hwn ac roedden ni wrth ein boddau."}, {"text_idx": "#000008", "text": "\u201cCymerodd y trigolion ran mewn rhywbeth tebyg i\u2019r beic digidol ychydig flynyddoedd yn o\u0302l gan fwynhau\u2019n fawr, ond dim ond ar gyfer yr un sesiwn honno y cawsom ni\u2019r beic y tro hwnnw. Mae\u2019r hyn y mae myfyrwyr Ysgol David Hughes wedi\u2019i wneud yn anhygoel ac maen nhw wir wedi rhoi bywyd newydd i drigolion Hafan Cefni, gan roi rhywfaint o annibyniaeth y gallen nhw fod wedi\u2019i golli ar hyd y blynyddoedd, yn o\u0302l iddyn nhw."}, {"text_idx": "#000010", "text": "Mae\u2019r beic hwn nid yn unig yn cynnig profiad diogel a phleserus i drigolion Hafan Cefni, ond hefyd fe roddodd gyfle i fyfyrwyr Ysgol David Hughes ddatblygu sgiliau newydd yn ogystal a\u0302 datrys problemau wrth adeiladu\u2019r beic."}, {"text_idx": "#000012", "text": "\u201cRoedd yn wych cael y cyfle i weithio gyda\u2019r myfyrwyr i ddatblygu ac adeiladu\u2019r beic yma i drigolion Hafan Cefni ei fwynhau. Rydyn ni\u2019n gwybod fod manteision enfawr i weithgarwch corfforol, a gobeithio, drwy gael y beic yma\u2019n barhaol yn Hafan Cefni, y bydd y trigolion yn elwa, nid yn unig o ran eu hiechyd corfforol ond hefyd eu hiechyd meddwl."}, {"text_idx": "#000013", "text": "\u201cHoffwn hefyd ddiolch i bawb a fu\u2019n rhan o\u2019r prosiect, i\u2019r myfyrwyr, Daron Harris a gweddill staff addysgu Ysgol David Hughes am ymgymryd a\u0302\u2019r her, fy nghydweithiwr Simon Jones am gefnogi\u2019r myfyrwyr i adeiladu\u2019r beic digidol, Cyngor Sir Ynys Mo\u0302n am gyfrannu \u00a31,000 tuag at brynu\u2019r beiciau a North Wales Recycle IT a fu mor garedig a\u0302 rhoi gliniaduron wedi\u2019u hail-bwrpasu ar gyfer pob beic. Roedd eu brwdfrydedd i gwblhau\u2019r prosiect hwn yn wych ac roedd yn hyfryd gweld ffrwyth ein llafur yn cael ei drosglwyddo i drigolion gael mwynhau eu hunain.\u201d"}]